basilius-theology.epistulae 267
Ἐγὼ τῆς διαθέσεως μὲν ἕνεκεν , ἧς ἔχω περὶ τὴν σὴν θεοσέβειαν , ἐπεθύμουν αὐτὸς παραγενέσθαι καὶ δι’ ἐμαυτοῦ περιπτύξασθαί σου τὴν ἀληθινὴν ἀγάπην , καὶ δοξάσαι τὸν Κύριον τὸν ἐν σοὶ μεγαλυνθέντα καὶ τὸ τίμιόν σου γῆρας περιφανὲς καταστήσαντα πᾶσι τοῖς ἐν τῇ οἰκουμένῃ φοβουμένοις αὐτόν . ἐπειδὴ δὲ καὶ ἀσθένεια τοῦ σώματος βαρεῖα καταπονεῖ με καὶ φροντὶς ἐκκλησιῶν ἐπίκειταί μοι ἀμύθητος , καὶ οὐκ εἰμὶ ἐμαυτοῦ κύριος πρὸς τὸ ἀποδημεῖν ὅπου βούλομαι καὶ συντυγχάνειν οἷς ἐπιθυμῶ , διὰ τοῦ γράμματος ἀναπαύω τὸν πόθον ὃν ἔχω ἐπὶ τῇ ἀπολαύσει τῶν ἐν σοὶ καλῶν , καὶ παρακαλῶ τὴν ἀνυπέρβλητόν σου εὐλάβειαν εὔχεσθαι ὑπὲρ ἐμοῦ καὶ τῆς Ἐκκλησίας , ἵνα ὁ Κύριος δῷ ἡμῖν ἀπροσκόπως παρελθεῖν τὰς λυπουμένας ἡμέρας ἢ ὥρας τῆς παρεπιδημίας ἡμῶν · παράσχοι δὲ ἡμῖν καὶ ἰδεῖν τὴν εἰρήνην τῶν ἐκκλησιῶν αὐτοῦ καὶ ἀκοῦσαι περί τε τῶν λοιπῶν συλλειτουργῶν σου καὶ τῶν συναθλητῶν ἃ εὐχόμεθα , καὶ περὶ σοῦ αὐτοῦ , ἃ νυκτὸς καὶ ἡμέρας οἱ ὑπὸ σὲ λαοὶ ζητοῦσι παρὰ τοῦ Κυρίου τῆς δικαιοσύνης . Γίνωσκε δὲ ὅτι πολλάκις μὲν οὐκ ἐπεστείλαμεν , οὐδὲ ὁσάκις ὀφειλόμενον ἦν , ἐπεστείλαμεν δὲ ὅμως τῇ θεοσεβείᾳ σου . καὶ τάχα οὐκ ἠδυνήθησαν διασῶσαι τὰς προσηγορίας ἡμῶν οἱ πιστευθέντες τὴν διακονίαν τῶν γραμμάτων ἀδελφοί . ἀλλὰ νῦν , ἐπειδὴ ἐπετύχομεν ἡμετέρων τῶν ὁδοιπορούντων πρὸς τὴν σὴν τιμιότητα , καὶ τὰ γράμματα αὐτοῖς ἐνεχειρίσαμεν προθύμως , καὶ ἀπεστείλαμέν τινα , ἃ καταξίωσον ὑποδέξασθαι παρὰ τῆς ἡμετέρας ταπεινώσεως ἀνυπερηφάνως , καὶ εὐλογῆσαι ἡμᾶς κατὰ μίμησιν τοῦ πατριάρχου Ἰσαάκ . εἰ δέ τι , καὶ ὡς ἀσχολούμενοι καὶ ὑπὸ πλήθους φροντίδων τὸν νοῦν βεβαπτισμένον ἔχοντες , παρείδομεν τῶν πρεπόντων , μὴ λογίσῃ ἡμῖν , μηδὲ λυπηθῆς · ἀλλὰ μίμησαι τὴν σεαυτοῦ ἐν πᾶσι τελειότητα , ἵνα καὶ ἡμεῖς ἀπολαύσωμέν σου τῆς ἀρετῆς ὡς καὶ οἱ λοιποὶ πάντες . ἐρρωμένος , εὔθυμος ἐν Κυρίῳ , ὑπερευχόμενός μου , χαρισθείης μοι καὶ τῇ τοῦ Θεοῦ Ἐκκλησίᾳ .
Lemmas: ἐγώ ὁ διάθεσις μέν ἕνεκα , ὅς ἔχω περί ὁ σός θεοσέβεια , ἐπιθυμέω αὐτός παραγίγνομαι καί διά ἐμαυτοῦ περιπτύσσω σύ ὁ ἀληθινός ἀγάπη , καί δοξάζω ὁ κύριος ὁ ἐν σύ μεγαλύνω καί ὁ τίμιος σύ γῆρας περιφανής καθίστημι πᾶς ὁ ἐν ὁ οἰκέω φοβέω αὐτός . ἐπεί δέ καί ἀσθένεια ὁ σῶμα βαρύς καταπονέω ἐγώ καί φροντίς ἐκκλησία ἐπίκειμαι ἐγώ ἀμύθητος , καί οὐ εἰμί ἐμαυτοῦ κύριος πρός ὁ ἀποδημέω ὅπου βούλομαι καί συντυγχάνω ὅς ἐπιθυμέω , διά ὁ γράμμα ἀναπαύω ὁ πόθος ὅς ἔχω ἐπί ὁ ἀπολαύω ὁ ἐν σύ καλός , καί παρακαλέω ὁ ἀνυπέρβλητος σύ εὐλάβεια εὔχομαι ὑπέρ ἐγώ καί ὁ ἐκκλησία , ἵνα ὁ Κύριος δίδωμι ἐγώ ἀπρόσκοπος παρέρχομαι ὁ λυπέω ἡμέρα ἢ ὥρα ὁ παρεπιδημία ἐγώ · παρέχω δέ ἐγώ καί ὁράω ὁ εἰρήνη ὁ ἐκκλησία αὐτός καί ἀκούω περί τε ὁ λοιπός συλλειτουργέω σύ καί ὁ συναθλητής ὁ εὔχομαι , καί περί σύ αὐτός , ὁ νύξ καί ἡμέρα ὁ ὑπό σύ λαός ζητέω παρά ὁ κύριος ὁ δικαιοσύνη . γιγνώσκω δέ ὅτι πολλάκις μέν οὐ ἐπιστέλλω , οὐδέ ὁσάκις ὀφείλω εἰμί , ἐπιστέλλω δέ ὅμως ὁ θεοσέβεια σύ . καί τάχα οὐ δύναμαι διασῴζω ὁ προσηγορία ἐγώ ὁ πιστεύω ὁ διακονία ὁ γράμμα ἀδελφός . ἀλλά νῦν , ἐπεί ἐπιτυγχάνω ἡμέτερος ὁ ὁδοιπορέω πρός ὁ σός τιμιότητα , καί ὁ γράμμα αὐτός ἐγχειρίζω προθύμως , καί ἀποστέλλω τις , ὁ καταξιόω ὑποδείκνυμι παρά ὁ ἡμέτερος ταπείνωσις ἀνυπερηφάνως , καί εὐλογέω ἐγώ κατά μίμησις ὁ πατριάρχης Ἰσαάκ . εἰμί δέ τίς , καί ὡς ἀσχολέω καί ὑπό πλῆθος φροντίς ὁ νόος βαπτίζω ἔχω , παροράω ὁ πρέπω , μή λογίζομαι ἐγώ , μηδέ λυπέω · ἀλλά μιμέομαι ὁ σεαυτοῦ ἐν πᾶς τελειότης , ἵνα καί ἐγώ ἀπολαύω σύ ὁ ἀρετή ὡς καί ὁ λοιπός πᾶς . ῥώννυμι , εὔθυμος ἐν κύριος , ὑπερεύχομαι ἐγώ , χαρίζομαι ἐγώ καί ὁ ὁ Θεός ἐκκλησία .